Document ID: /roh_data/filtered/fineweb-2-filterrobots_roh.jsonl.gz/4650

- Tar il fieu en la buda hai dà nagins blessads
- Il bajetg gist dasper la buda n'è betg stà pertutgà dal fieu
- Il fieu è rut or pervi d'ina frittera en la buda
La buda da burgers gist dasper la Legna bar a Flem ha cumenzà ad arder oz avantmezdi. Las 11:14 èn ils pumpiers da Flem vegnids alarmads ed èn ids al plaz. Gia las 11:30 è il fieu puspè stà stizzà. En tut èn ils pumpiers stads en acziun cun 20 persunas dals pumpiers da Flem. Quai ha ditg ad RTR il cumandant dals pumpiers, Albert Christoffel.
Ils pumpiers da Trin èn era vegnids alarmads perquai che la buda sa chatta gist dasper ina bar che consista per gronda part da lenn. Quels èn dentant puspè turnads a mesa via perquai ch'il fieu è stà stizzà uschè svelt.
RR novitads 14:00